เลือกกระบะทราย รักษาความสะอาด ฝึกลูกแมวให้ใช้กระบะทราย
จริงๆ กระบะทรายเล็กๆ สำหรับลูกแมวตัวจิ๋วก็มี แต่บอกเลยว่าแมวโตเร็วมาก ถ้าเปลี่ยนกระบะทราย แมวก็ต้องมาทำความคุ้นเคยกันใหม่อีก เพราะงั้นเลือกกระบะทรายที่จะใช้ไปตลอดแต่แรกเลยดีกว่า ไม่ต้องห่วง ลูกแมวเข้าออกกระบะทรายใหญ่ๆ ได้สบาย ขอแค่มีฝั่งหนึ่งที่เตี้ยพอให้แมวก้าวเข้าไปได้ หรือถ้าคุณเจอกระบะทรายแจ๋วๆ แต่ไม่แน่ใจว่าลูกแมวจะปีนเข้าไปใช้ได้ไหม ก็ให้ใช้ไม้อัดหรือแผ่นอะไรที่เรียบๆ แต่ไม่ลื่นมาพาดทำทางขึ้นก็ได้ แล้วใช้เทปกาวยึดไว้กับขอบกระบะทราย พอลูกแมวโตพอ เข้าไปเองได้ ก็ค่อยเอาออก กระบะทรายหลายแบบเลยที่มีหลังคา ข้อดีของกระบะทรายแบบนี้คือทรายจะไม่กระเด็น ถึงน้องเหมียวของคุณจะชอบขุดหรือสะบัดแข้งขาแค่ไหนก็ตาม แถมยังลดกลิ่นรบกวนสำหรับคนที่วางกระบะทรายในห้องนั่งเล่นหรือมุมใดก็ตามของบ้าน ที่สำคัญคือน้องแมวชอบด้วย เพราะดูเป็นส่วนตัวปลอดภัยดี  ถ้าเป็นกระบะทรายแบบมีหลังคา ขอให้เลือกไซส์ใหญ่หน่อย เพราะแมวต้องการพื้นที่ไว้ให้กลับตัวง่ายๆ ตอนทำธุระ ก็แมวน่ะตามธรรมชาติชอบดมอึตัวเองแล้วค่อยกลบ กระบะทรายก็เลยต้องใหญ่ตาม จะได้สะดวก  แมวบางตัวอาจไม่ถูกชะตากับกระบะทรายแบบมีหลังคาตอนแรกเห็น เรื่องนี้คุณช่วยได้โดยถอดประตูบานพับของกระบะทรายออกไปก่อนชั่วคราว จนกว่าแมวจะเริ่มเคยชินกับกระบะทราย บอกเลยว่าทรายแมวมีด้วยกันมากมายหลายแบบ ซึ่งจริงๆ แล้วจะเลือกแบบไหนก็ใช้กับแมวรุ่นหรือแมวโต (8 เดือนขึ้นไป) ได้ทั้งนั้น แค่ขอให้ฝุ่นน้อยๆ หน่อย (dust-free) เพราะเดี๋ยวจะเป็นอันตรายต่อปอดของแมว นอกจากนี้ เราก็มีหลักง่ายๆ ในการเลือกทรายแมวมาฝากกัน  อย่าใช้ทรายแมวที่ชอบจับตัวเป็นก้อน เพราะหากแมวกินเข้าไป (ซึ่งจะกินแน่) มันจะไปจับตัวในท้องแมวและทำให้เกิดอาการท้องอืดอย่างรุนแรงได้ เลือกทรายแมวที่ไม่แต่งกลิ่น เพราะกลิ่นสังเคราะห์อาจรบกวนแมว/ลูกแมวของคุณได้ ถ้ากลิ่นแรงเกินไปนี่แมวอาจหนีไปทำธุระที่มุมอื่นของบ้านแทน ที่อันตรายกว่าคือบางกลิ่นอาจทำจมูกและตาของแมวระคายเคืองได้ โดยเฉพาะแมวที่มีปัญหาเรื่องทางเดินหายใจอยู่แล้ว เลือกทรายที่จับตัวเป็นก้อน ตักออกง่าย เดี๋ยวนี้คนก็นิยมใช้กัน เพราะอึฉี่จะรวมตัวกับทรายเป็นก้อน หยิบออกง่ายชะมัด แต่เขาก็ว่ากันว่าแมวอาจเป็นอันตรายถ้าเผลอกินทรายแบบนี้เขาไปเหมือนกัน แต่ทั้งนี้ก็ยังไม่มีหลักฐานยืนยันชัดเจนแต่อย่างใด  เลือกทรายแมวยี่ห้อดังหน่อย นอกจากน่าเชื่อถือแล้วยังหาซื้อง่าย เพราะแมวบางตัวนี่ติดทรายเดิมๆ ถ้าคุณไปเปลี่ยนนี่ลืมไปเลยว่ากระบะทรายตัวเอง ไม่ยอมใช้จนกว่าทรายเดิมจะกลับมา อุปกรณ์ปิดท้ายก่อนเริ่มฝึกน้องแมวให้ใช้กระบะทราย ก็คือที่ตักอึแมวกับผ้าหรือแผ่นยางไว้ปูรองใต้กระบะทราย ทรายจะได้ไม่กระเด็นไปทั่วจนเลอะเทอะไปหมด แมวเกลียดมาก กระบะทรายที่ระเบิดของตัวเองเต็มไปหมดน่ะ ถ้าคุณไม่หมั่นเก็บอึฉี่ที่จับตัวกับทรายเป็นก้อนแล้วละก็ ลูกแมวจะพาลหนีไปทำธุระที่อื่นที่สะอาดกว่าแทน อย่างตามพรม ที่นี้ล่ะงานเข้า  เวลาทำความสะอาดกระบะทราย ให้ช้อนตักก้อนอึฉี่ออกไปให้หมด แล้วเอาใส่ในถุงพลาสติกเล็กๆ มัดปากถุงให้แน่น จากนั้นก็ทิ้งไปเลย ช่วง 2 - 3 อาทิตย์แรกอาจเหลืออึก้อนจิ๋วๆ ไว้ในกระบะทรายได้บ้าง (แต่ก็ต้องทำความสะอาดบ่อยๆ นะ) ลูกแมวจะได้รู้ว่ากระบะทรายเอาไว้ทำอะไร ทุก 1 อาทิตย์คุณควรเปลี่ยนทรายใหม่ทั้งกระบะ และล้างทำความสะอาดให้หมดจด พอเอาทรายเก่าออกจากกระบะแล้ว ให้ล้างทำความสะอาดด้วยน้ำยาที่ไม่เป็นอันตรายต่อแมว (หรือใช้แค่น้ำอุ่นผสมสบู่ก็ได้) จากนั้นล้างน้ำให้สะอาดแล้วผึ่งให้แห้ง สุดท้ายก็เติมทรายใหม่เข้าไป สำหรับใครที่ใช้ทรายแมวแบบจับตัวเป็นก้อนเวลาโดนอึฉี่ ก็อาจมีชะล่าใจเพราะมันเก็บง่ายเหลือเกิน (ง่ายจนคิดว่าเอาไว้ก่อน) บางทีก็ปล่อยจนเกิน 1 อาทิตย์ แต่บอกเลยว่าทรายแบบนี้ยิ่งต้องหมั่นเปลี่ยนบ่อยๆ ถ้าน้องเหมียวอึฉี่นอกกระบะทราย ต้องล้างทำความสะอาดจนแน่ใจว่าไม่มีร่องรอยหรือกลิ่นตกค้าง แมวจะได้ไม่กลับมาใช้บริการซ้ำที่เดิมอีก ถ้าพบว่าแมวแปลงดินในกระถางต้นไม้เป็นทรายแมวส่วนตัวไปซะแล้ว ให้เก็บกระถางต้นไม้ไป หรือใช้ฟอยล์สีเงินๆ หุ้มดินในกระถางไว้ชั่วคราวจนกว่าแมวจะใช้กระบะทรายเป็น สัญชาตญาณของแมวคือชอบฝังกลบอึของตัวเอง เพราะงั้นเลยชอบนัก ที่ที่เป็นดินๆ ทรายๆ น่ะ ต้องทำให้แน่ใจซะก่อน ว่าแมวรู้ว่ากระบะทรายคือที่ขับถ่ายแห่งเดียวในบ้าน แมวจะได้ขับถ่ายเป็นเวลาตามไปด้วย เพราะลูกแมวมักรู้สึกอยากขับถ่ายประมาณ 20 นาทีหลังอาหาร พอคุณจับสังเกตได้ให้รีบอุ้มไปที่กระบะทราย แล้วปล่อยให้แมวปีนเข้าไปเอง อย่าไปวางตรงมุมพลุกพล่านของบ้าน อย่างในครัวหรือกลางโถงทางเข้า จุดเหมาะๆ คือจุดที่แมวเข้าไปใช้ง่าย เงียบสงบ ลับตาคนหน่อย และไม่มีเสียงรบกวนจนแมวตกใจกลัว  บางคนอาจมองว่า laundry room หรือห้องซักผ้าน่าจะเป็นจุดที่ดีในการวางกระบะทราย เพราะเงียบสงบกว่าจุดอื่นๆ ของบ้าน นานๆ ทีคนถึงจะแวะเข้ามา แต่บอกเลยว่าเสียงเครื่องซัก-อบผ้าที่อยู่ๆ ก็หยุด อยู่ๆ ก็ดังขึ้นมา จะทำเอาแมวขยาดจนไม่กล้าใช้กระบะทรายอีกเลย  กระบะทรายควรอยู่ในจุดที่ลูกแมวอยู่บ่อยที่สุด เรียกว่าลูกแมวมองไปเห็นกระบะทรายได้ตลอด ถ้าอยากใช้เมื่อไหร่ก็ได้ทันที ทั้งลูกแมวและแมวโตรักความเป็นส่วนตัว เพราะงั้นถ้ารู้สึกตรงกันข้าม จะหนีหายไปแอบฉี่อึตามหลังโซฟาหรือมุมหลับตาคนทันที ทีนี้ล่ะยุ่ง  ถ้าฝึกลูกแมวให้เคยชินกับกระบะทรายแล้ว แต่มีเหตุให้ต้องเคลื่อนย้าย ก็ให้ทำแบบค่อยเป็นค่อยไป อย่างขยับแค่ครั้งละไม่กี่ฟุต ทุก 2 - 3 วัน เพราะถ้าอยู่ๆ วันรุ่งขึ้นก็ย้ายกระบะทรายไปไกลซะอีกห้อง แมวอาจจะสับสนจนอึฉี่ผิดที่ผิดทางเลอะเทอะไปทั่ว อีกวิธีที่น่าสนใจคือเอาชามอาหารของน้องเหมียววางทับที่ที่เคยมีกระบะทราย เพราะแมวส่วนใหญ่จะไม่ขับถ่ายใกล้กับบริเวณที่ตัวเองกินอาหารแน่นอน พาลูกแมวตัวใหม่เข้าบ้านเมื่อไหร่ ให้อุ้มไปวางในกระบะทราย ลูกแมวจะได้ทำความคุ้นเคยกับกลิ่นและสัมผัสของทรายแมว ปล่อยไว้แบบนั้น 2 - 3 นาที ถึงลูกแมวยังไม่อึฉี่ก็ไม่เป็นไร ต่อไปหลังกินอาหารและตอนตื่นนอนก็ให้พาลูกแมวมาที่กระบะทรายอีก รวมถึงเวลาไหนก็ตามที่คุณคิดว่าลูกแมวน่าจะปวดอึปวดฉี่ พูดง่ายๆ คือถ้าเห็นแมวนั่งยองๆ ที่อื่นเมื่อไหร่ ให้รีบอุ้มไปใช้กระบะทรายทันที  ลูกแมวบางตัวแค่อุ้มไปวางในกระบะทรายก็เข้าใจทันทีโดยไม่ต้องฝึกฝนแต่อย่างใด แต่บางตัวคุณอาจต้องหมั่นอุ้มใส่กระบะทรายเป็นวันละ 10 ครั้งถึงจะเข้าใจ อย่าพยายาม "สอน" แมวด้วยการจับขาหน้าแมวไปตะกุยทรายเหมือนที่แมวทำเวลาจะกลบอึ เพราะอาจทำแมวตกใจได้ ให้คุณใจเย็นเข้าไว้ แล้วรอจนกว่าลูกแมวจะเข้าใจเอง พอลูกแมวเริ่มชินกับกระบะทรายจนขับถ่ายเป็นที่เป็นทางแล้ว ให้คุณหมั่นพูดชมทุกครั้งด้วยเสียงใจดี พร้อมลูบแบบอ่อนโยน ที่สำคัญคือห้ามลงโทษเวลาแมวอยู่ในกระบะทราย ไม่งั้นแมวจะเชื่อมโยงกระบะทรายกับความรู้สึกที่ไม่ดี  การลงโทษลูกแมวที่อึฉี่นอกกระบะทราย โดยบังคับจับหน้าจ่อตรงจุดที่เลอะเทอะ ไม่ทำให้แมวเข้าใจแต่อย่างใด ถ้าแมวเกิดแอคซิเดนท์ขึ้นมาจริงๆ ก็ปล่อยให้แมวดมเอง ไม่ต้องดุด่าว่ากล่าว แล้วอุ้มไปวางในกระบะทราย แมวจะได้รู้ว่าต่อไปให้มาอึฉี่ที่นี่ ห้ามลงโทษด้วยการตีหรือตะคอกใส่ลูกแมว นอกจากไม่มีประโยชน์แล้ว ยังทำให้แมวกลัวคุณด้วย ถ้ามีกระบะทรายแยกสำหรับแมวทุกตัวได้จะดีมาก รวมถึงมีกระบะทรายสำรองไว้ เช่น ลูกแมวหนึ่งตัว ถ้าเป็นไปได้ให้เตรียมกระบะทรายเผื่อไว้ 2 กระบะ ส่วนถ้ามีแมว 3 ตัว ก็ให้เตรียมกระบะทรายไว้ 4 กระบะ ช่วงแรกที่คุณพาน้องเหมียวเข้าบ้าน ให้กักบริเวณอยู่แต่พื้นที่บางส่วนก่อนสัก 2 - 3 อาทิตย์ ลูกแมวจะได้ค่อยๆ ทำความคุ้นเคยกับสภาพแวดล้อมใหม่ และใช้กระบะทรายสะดวก ถ้าเกิดแอคซิเดนท์จะได้จัดการง่าย  พื้นที่จำกัดที่ว่าไม่ควรปูพรม ถ้าน้องเหมียวทำเลอะเทอะจะได้ทำความสะอาดสะดวก ถึงจะอยู่ในพื้นที่จำกัด ก็ต้องแยกกระบะทรายกับชามอาหารและที่นอนไว้คนละฝั่งห้อง
เลือกกระบะทรายที่ใหญ่หน่อย. เลือกกระบะทรายแบบที่มีหลังคา. เลือกทรายแมว. ใช้ที่ตักอึและผ้าปูรอง. เก็บอึฉี่ทุกวัน. เปลี่ยนทราย ล้างกระบะด้วย. ถ้าแมวทำเลอะเทอะให้รีบทำความสะอาด. ต้นไม้กระถางใหญ่เก็บไปดีกว่า. ให้อาหารแมวเวลาเดิมทุกวัน. วางกระบะทรายตรงมุมสงบ. อุ้มลูกแมวไปวางในกระบะทรายที่จัดเตรียมพร้อมใช้. ชมเมื่อทำถูก เฉยเมื่อทำผิด. เตรียมกระบะทรายให้ครบทุกตัว. ช่วงแรกให้เลี้ยงลูกแมวในพื้นที่จำกัดก่อน.
https://www.wikihow.com/Litter-Train-a-Kitten https://www.wikihow.com/Litter-Train-a-Kitten https://www.wikihow.com/Litter-Train-a-Kitten
Purchasing Supplies Keeping Your Kitten Comfortable Introducing the Kitten to the Litter Box